สวัสดีค่ะรบกวนสอบถามหน่อยค่ะว่ามีอะไรกับแฟนแต่แฟนยังไม่เสร็จเลยเปลี่ยนมาใช้มือจนหลั่งนอกแต่กลัวว่าจะมีอสุจิเข้าไปบ้างเลยซื้อยาคุมฉุกเฉิน โพสตินอร์ กินหลังจากมีอะไรมาประมาณ3-4ชม.เลยไปซื้อยากินได้เกือบ2ชม.แล้วมีโอกาศตั้งครรภ์มั้ยคะ
สวัสดีค่ะ Nidarun Pitakpong,หากมีเพศสัมพันธ์ แต่ฝ่ายชายยังไม่ถึงจุดสุดยอด และยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ ดังนั้น จริงๆ แล้วจึงไม่ควรทานยาคุมฉุกเฉินโดยไม่จำเป็น เพราะอาจมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้แต่หากมีการหลั่งน้ำอสุจิในช่องคลอด การทานยาคุมฉุกเฉินเม็ดแรกภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะ และหากเป็นยี่ห้อโพสตินอร์ ซึ่งมี 2 เม็ด ก็ควรทานเม็ดที่ 2 หลังจากที่ทานเม็ดแรกไปแล้วภายในไม่เกิน 12 ชั่วโมงด้วย